# Earraí Caillte

* **Níl aon deis bualadh isteach a thuilleadh chun seiceáil an bhfuil earraí atá caillte agat anseo againn. Ní féidir linn glacadh ach le hearraí beaga atá caillte i.e. cártaí aitheantais mic léinn etc.**
* **Má aimsítear earra ar an gcampas is féidir le Comhalta Foirne nó le Mac Léinn an t-earra a chur chugainn tríd an bpost inmheánach chuig Deasc Chabhrach Chlárlann na Mac Léinn, Áras Uí Chathail, OÉ Gaillimh.**
* **Má fhaighimid d’earra agus má tá cárta aitheantais ann, déanfaimid teagmháil leat.**
* **Má aimsítear do mhaoin agus má dhéanann ár seirbhís teagmháil leat chun tú a chur ar an eolas faoi sin, tá sé de fhreagracht ar an úinéir/na húinéirí seoladh poist ceart a dhearbhú ar féidir linn an t-earra/na hearraí aimsithe a sheoladh chuige.**
* **Mura mbaileoidh an t-úinéir an mhaoin aimsithe laistigh de mhí, déanfar é a dhiúscairt nó a bhronnadh ar charthanacht.**
* **Ní ghlacaimid a thuilleadh le héadach, málaí móra, buidéil uisce etc.**

**An tAchar a choinneofar Earraí Caillte nach dtagann duine á n-iarraidh:**

|  |  |  |
| --- | --- | --- |
| Earraí | Am Coinneála | Carthanacht |
| **Earraí Leictreonacha** | **Mí amháin** | **Jack & Jill, ISPCA, Enable Ireland** |
| **Ábhair Chéannachta** | **Mí amháin** | **Pasanna – cuirfear sa phost iad chuig Oifig na bPasanna****Cárta Aitheantais Mic Léinn – Má aimsítear iad agus má sheoltar iad chuig Deasc Chabhrach Chlárlann na Mac Léinn** |
| **Seodra** | **Mí amháin** | **Le dearbhú** |

**Leideanna Cabhracha faoi Fhreagracht Phearsanta**

**1.    Ná fág do mhaoin phearsanta riamh gan aon duine á faire. Is fiú cuimhneamh air sin mura bhfuil tú ag iarraidh a bheith as póca chun earraí daora a cheannach an athuair.**

**2.    Má tá do charr páirceáilte agat ar an gCampas cuimhnigh do chuid Eochracha a choinneáil leat i gcónaí mar go bhfuil sé costasach cinn nua a fháil.**

**3.    Má chailleann tú do Chárta Aitheantais Mic Léinn, is é €20 an Táille chun ceann nua a fháil agus nuair a dhéantar é a athphriontáil tógfaidh sé 6 uair an chloig go mbeidh sé ag obair ar gach córas i.e. rochtain ar sheomraí, priontáil, geataí na Leabharlainne etc.**

**4.    Cuimhnigh d’Uimhir Aitheantais Mic Léinn a scríobh ar do chuid Téacsleabhar Coláiste chun a chinntiú go bhfaighidh tú ar ais iad má chailleann tú iad.**